แบงค์สำรองเงิน 3หมื่นล้านรับปชช.ใช้ตรุษจีน
ธนาคารพาณิชย์ทุกแห่งเตรียมสำรองธนบัตรใหม่รองรับประชาชนใช้จ่ายช่วงตรุษจีน
10 ก.พ. 2553

ธนาคารพาณิชย์ทุกแห่งเตรียมสำรองธนบัตรใหม่รองรับประชาชนใช้จ่ายช่วงตรุษจีน
ธนาคารพาณิชย์ทุกแห่งได้สำรองธนบัตรใหม่ เพื่อรองรับการเบิกถอนเงินของลูกค้า และประชาชนเพื่อนำไปจ่ายในช่วงตรุษจีน จ่ายโบนัส หรือแจกอั่งเปา รวม 33,400 ล้านบาท โดยธนาคารกรุงศรีอยุธยา สำรองธนบัตรใหม่ รวม 3,400 ล้านบาท พร้อมกับออกเงินฝากพิเศษรับเทศกาลตรุษจีน        ขณะที่ ธนาคารกสิกรไทย สำรองธนบัตรใหม่ไว้ 9,000 ล้านบาท เพิ่มขึ้น 3,000 ล้านบาท จากช่วงเดียวกันของปีก่อน ธนาคารไทยพาณิชย์ สำรองธนบัตรใหม่ 6,000 ล้านบาท
ทั้งนี้หลายธนาคารได้จัดพิมพ์ซองอั่งเปาด้วยลวดลายเป็นสิริมงคล พร้อมกับคำอวยพรปีใหม่ มอบให้กับลูกค้าด้วย ขณะที่ธนาคารแห่งประเทศไทย ได้เตือนให้ประชาชนระวังธนบัตรปลอมระบาดในช่วงนี้ด้วย